Tom Holland

Thomas Stanley Holland  ye un actor y baillarín inglés, conocíu por interpretar a Lucas Bennett na película The Impossible, a Thomas Nickerson en In the Heart of the Sea y a Spider-Man nes películes más recientes del Universu cinematográficu de Marvel.

 Biografía 

 Primeros años y educación 
Tom Holland nació en Kingston upon Thames, Londres; fíu de Nicola Elizabeth (de soltera Nicola Frost), una fotógrafa, y Dominic Holland, un comediante y autor del llibru Eclipsed. Tien tres hermanos menores: los ximielgos Sam y Harry Holland, tres años más xóvenes y qu'apaecen na película Diana; y Patrick Holland, ocho años más xoven. Los sos güelos paternos nacieron na Islla de Man ya Irlanda.

Holland foi educáu en Donhead, una escuela preparatoria católica en Wimbledon nel suroeste de Londres, siguíu de Wimbledon College, una escuela integral católica xesuita financiada pol Estáu (tamién en Wimbledon), hasta avientu de 2012. N'avientu de 2012 asistió a la BRIT School.

 Carrera 

 Teatru 
Holland entamó estudiando danza "Hip Hop" en Nifty Feet Dance School en Wimbledon (Londres). Posteriormente, el so potencial foi descubiertu pol coreógrafu Lynne Page (que conocía a Peter Darling, coreógrafu de Billy Elliot the Musical) demientres Holland actuaba nuna representación escolar en 2006.

El 28 de xunu de 2008, Holland fizo'l so debut, interpretando a Michel, el meyor amigu de Billy en Billy Elliot the Musical; depués de 8 fases d'audiciones, y dos años de entrenamientu. En setiembre de 2008, tuvo una apaición xunto a Tanner Pflueger (la so coestrella nel musical) na canal Five onde concedió la so primer entrevista. Posteriormente, en 2009, Tom tornó a tener una apaición pública nel programa "The Feel God Factor", nel cual versionó una de les coreografíes del musical xunto a los dos otros 'Billy Elliot', Tanner Pflueger y Layton Williams. Depués d'eso, Tom foi entrevistáu por Mylenne Kass.

Holland tornó a la televisión el 11 de marzu de 2010, xunto a los demás Billys, nel show d'Alan Titchmarsh en ITV1. El 8 de marzu de 2010, pa conmemorar el quintu aniversariu del Musical Billy Elliot, los intérpretes del papel de Billy fueron invitaos al 10 de Downing Street pa conocer al primer ministru Gordon Brown. Foi Tom, que foi esbilláu pal actu conmemorativu del quintu aniversariu del Musical, el 31 de marzu de 2010. Elton John, l'autor de la banda sonora del musical, calificó l'actuación de Holland como "impresionante" y dixo que taba "ablucáu" por ella.

Dende l'entamu de la obra, Holland foi apaeciendo hasta convertise nun personaxe regular, siendo'l so papel el principal (Billy Elliot), el cual había de compartir, hasta'l so fin, el 29 de mayu de 2010.

 Televisión 
En 2015, Holland apaeció nos seis episodios de la serie de televisión Wolf Hall, como Gregory Cromwell, fíu del protagonista Thomas Cromwell, interpretáu por Mark Rylance y xunto al actor británicu Thomas Brodie-Sangster.

 Cine 
Dos meses depués de finar el musical, Tom presentóse al casting de The Impossible, película dirixida por Juan Antonio Bayona, basada na historia real d'una familia española que sobrevivió al tsunami de Tailandia en 2004. The Impossible ta protagonizada por Naomi Watts, Ewan McGregor y el propiu Tom. Estrenóse nel Festival de Toronto'l 9 de setiembre de 2013. La so interpretación foi destacada por dalgunos medios como The Telegraph, The Guardian, Screen Daily, The Hollywood Reporter y Entertainment Maven. Tom dio una serie d'entrevistes sobro'l so papel en The Impossible, una d'elles pa la revista Vanity Fair. Los co-protagonistes de la película tamién falaron sobro la interpretación de Holland:

En 2011, Tom Holland formó parte del repartu de la versión animada del film Karigurashi no Arriety. Punxo la voz a ún de los personaxes principales: Sho. Posteriormente, trabayó na película How I Live Now de 2013.

El 23 de xunu de 2015, Marvel anunció que Holland sería'l nuevu Spider-Man del so universu cinematográficu.

 Vida privada 
Holland reside nel barriu londinense de Kingston upon Thames, cerca de la casa de los sos padres y hermanos menores. Tien una perra llamada Tessa. Holland ye siguidor del club de fútbol inglés Arsenal y tamién practica la ximnasia.

Xunto colos sos tres hermanos, Holland patrocina The Brothers Trust, una organización de caridá rexistrada nel Reinu Xuníu que recauda dineru pa diverses causes caritatives.

 Filantropía 
N'ochobre de 2012, Holland unióse a la promoción de la donación de médula y sangre, promoviendo la asociación de Anthony Nolan. Ye por eso que protagoniza la campaña publicitaria.

 Filmografía 

 Cine 
AñuObraPapelNotes2011 Karigurashi no ArrietyShôVoz na versión inglesa2012 The ImpossibleLucas BennettCoprotagonista2013 How I Live NowIsaacSecundariu2014 LockeEddieVoz2015 In The Heart of the SeaThomas NickersonCoprotagonista2016 Captain America: Civil WarPeter Parker/Spider-ManSecundariuA Monster CallsEl MonstruoCaptura de MovimientuThe Lost City of ZJack FawcettSecundariuEdge of WinterBradley BakerPrincipal2017 PilgrimageHermanu Diarmuid/El novatuProtagonistaSpider-Man: HomecomingPeter Parker/Spider-ManProtagonista2018 The Current WarSamuel InsullCoprotagonistaAvengers: Infinity WarPeter Parker/Spider-ManCoprotagonista2019 Avengers: EndgameSecundariuSpider-Man: Far From HomeProtagonistaSpies in DisguiseWalter BeckettVoz

 Televisión 
AñuProgramaPapelNotes2015 Wolf HallGregory CromwellPapel recurrente; 6 episodios2017 Lip Sync BattleÉl mesmoEpisodiu: "Tom Holland vs. Zendaya"

 Teatru 
AñuTítuluPapelTeatruNotes8 de setiembre de 2008 - 29 de marzu de 2010Billy Elliot: The MusicalBillyVictoria Palace TheatreLondres, Inglaterra

 Premios 

 Premios Goya 
AñuCategoríaPelículaResultáu2012 Meyor actor revelaciónThe ImpossibleNomáu

 Premios BAFTA 
AñuCategoríaTrabayuResultáu2016 EE Rising Star AwardEl mesmoGanador

 Otros premios 
PremiuCategoríaResultáuYoung Artist AwardMeyor actuación nuna película - Actor Principal XovenGanadorNational Board of Review AwardMeyor actor revelación (por The Impossible)GanadorHollywood Film AwardsHollywood Spotlight AwardGanadorCritics' Choice Movie AwardsMeyor actor/actriz xoven (por The Impossible)NomáuChicago Film Critics Association AwardsMeyor actor/actriz prometedor (por The Impossible)NomáuWashington D.C. Area Film Critics Association AwardsMeyor actor/actriz xoven (por The Impossible)NomáuLondon Film Critics Circle AwardsMeyor actor/actriz xoven británicu del añu (por The Impossible)Ganador

 Referencies 

 Enllaces esternos 

Categoría:Actores y actrices d'Inglaterra